ජනාධිපතිවරයා මෙසේ ප්‍රකාශ කරන්නේ දකුණු අප්‍රිකාවේ හිටපු ජනාධිපති නෙල්සන් මැන්ඩෙලා මහතාගේ අභාවය පිළිබඳ ශෝක පණිවිඩයක් දකුණු අප්‍රිකානු ජනාධිපති ජේකොබ් සුමා මහතා වෙත නිකුත් කරමිනි.නූතන අප්‍රිකාවේ පියා වන නෙල්සන් මැන්ඩෙලා මහතාගේ දුක්බර අභාවය පිළිබඳ අප්‍රිකානු ජනරජයට හා ජනතාවට විශේෂයෙන් පවුලේ සාමාජිකයන්ට පොදු රාජ්‍ය මණ්ඩලයේ වත්මන් සභාපති ලෙස අපගේ හෘදයාංගම ශෝකය පුද කරන බවත් ජනාධිපතිතුමා සිය පණිවිඩය මඟින් කියා සිටී.අද්‍යතන ඉතිහාසයේ මානව ගරුත්වය උසස්ම හරය හා විශාරද දේශපාලන ඥානය නියෝජනය කළා වූ නෙල්සන් මැන්ඩෙලා මහ‍තාගේ නායකත්වය යටතේ 1994 දී සිදු වූ දකුණු අප්‍රිකාවේ පුනරාගමනය සමග පොදු රාජ්‍ය මණ්ඩලය වඩාත් පෝෂණය වූ බව ජනාධිපතිතුමා පෙන්වා දෙයි.